Diari Oficial de la Generalitat Valenciana


Sumari del DOGV 6268, del 17-05-2010 (2010/5145)

Notificació de la sentència dictada en el judici verbal de desnonament número 2100/2009.
----------------------------------------------------------------------------------------

### Dades del document

Número de DOGV
:   6268

Data del DOGV
:   17-05-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/5145


Organisme emissor
:   Jutjat de Primera Instància Número 17 de València

Tipus de document
:   Edicte

Notificació de la sentència dictada en el judici verbal de desnonament número 2100/2009. [2010/5145]  
César Manuel Barona Sanchis, secretari judicial del Jutjat de Primera Instància número 17 de València, faig saber:  
Que en les actuacions de judici verbal de desnonament 2100/2009 s'ha dictat la sentència que té l'encapçalament i la dispositiva que són com es diu tot seguit:  
«Sentència número 101/2010  
Jutge que la dicta: Paulino Fernández Cava.  
Data: 14 d'abril de 2010  
Paulino Fernández Cava, magistrat jutge del Jutjat de Primera Instància número 17 de València, he vist les actuacions de judici verbal sobre resolució de contracte d'arrendament i acumulada de reclamació d'unes quantitats que deu l'arrendatari, número 2100/2009, en què ha sigut part Pilar Collell Borras, representada pel procurador Juan Francisco Fernández Reina i amb la direcció lletrat de l'advocat Santiago Rodríguez Collell, i part demandada Alfredo A. Roselló Adell, declarat en rebel·lia; i atesos els següents:  
Dispositiva   
Estime la demanda formulada pel procurador Juan Francisco Fernández Reina, declare resolt el contracte d'arrendament celebrat entre els ací litigants, el dia 1 de desembre de 2005, sobre el local comercial situat a València, carrer de Santander, número 21, baixos, ordene el desnonament del demandat, Alfredo A. Roselló Adell, del local indicat i condemne, així mateix, el demandat esmentat a pagar a Pilar Collell Borrás la quantitat d'11.380,71 euros, amb els seus interessos legals, més les rendes i quantitats assimilades que vencen fins que es lliure de manera efectiva la possessió a l'arrendador, amb els seus interessos legals, i amb la imposició de costes a la part demandada.  
El llançament es portarà a efecte el dia assenyalat (el dia 31 de maig de 2010, a les 09.00 hores), amb l'advertència a la part demandada que, en cas que la sentència no siga objecte d'un recurs, se n'efectuarà el llançament en la data fixada, sense necessitat d'una notificació posterior (art. 440.3 de la LEC).  
Així mateix, s'adverteix la part demandada (article 703.1 de la Llei d'Enjudiciament Civil) que si a l'immoble hi ha coses que no ha de lliurar a l'arrendador, haurà de retirar-les abans de la data assenyalada per al llançament, atés que si no ho fa així es consideraran béns abandonats a tots els efectes.  
Manera d'impugnació: mitjançant un recurs d'apel·lació davant de l'Audiència Provincial de València (article 455 LECn).  
El recurs s'ha de preparar mitjançant un escrit que cal presentar en aquest Jutjat, dins del termini de cinc dies hàbils comptador des de l'endemà de la notificació, que es limite a esmentar la resolució objecte d'apel·lació i on es manifeste la voluntat d'interposar-hi un recurs, amb la indicació dels pronunciaments que s'impugnen (article 457.2 LECn).  
Aquesta és la sentència, que pronuncie, mane i firme».  
La sentència anterior va ser llegida i publicada en el dia de la seua data.  
Aquest edicte es publica para la notificació de forma legal al demandat Alfredo A. Roselló Adell, atés el seu parador ignorat.  
València, 14 d'abril de 2010.- El secretari judicial: César Manuel Barona Sanchis.